Džudžo nacionalinis parkas

Džudžo nacionalinis parkas () – paukščių nacionalinis parkas šiaurės vakarų Senegale, Senegalo upės pakrantėje. Užima 160 km².

Parko teritorijoje vyrauja pelkynai, kuriuose apsistoja daugybė per Afriką migruojančių paukščių. Čia sutinkama ~400 paukščių rūšių, iš kurių gausiausios pelikanų ir flamingų kolonijos. Taip pat daug garnių, įvairių ančių, kormoranų, tulžių, erelių žuvininkų. Iš sausumos gyvūnų būdingi krokodilai, varanai, pitonai, beždžionės, hienos, karpočiai, servalai, gazelės.

Dėl savo, kaip gamtos buveinės, svarbos Džudžo nacionalinis parkas 1981 m. įtrauktas į UNESCO pasaulio paveldo sąrašą.

Senegalo nacionaliniai parkai